Hvad er det der giver en knæklyd?
For mange mennesker er den knæklyd, der opstår ved manipulation ikke helt ukendt. Det er den samme lyd, der kommer, når man “knækker” fingre eller laver en dyb knæbøjning, og det så knager fra knæene! Som regel gør det ikke ondt, leddene får blot en følelse af lethed og bedre bevægelighed.
Når et led manipuleres, øges bevægeligheden af leddet. I leddet findes en ledvæske med ophobede gasarter, som frigives når leddet løsnes. Derved opstår den lille “eksplosion”, som man hører som en knæklyd.